**Geotehnilise pinnaseuuringu kava**

Käesolev on geotehnilise pinnaseuuringu kava mnt 92 Tartu – Viljandi – Kilingi – Nõmme tee (km 69,578 ja 70,214) ristmike ümberehituse uuringu teostamiseks. Vastavalt projektlahendusele on olemasolevale sõiduteele paigutatud kokku 3 uuringupunkti (joonis 1). Uuringute välitöö tegemisel ja aruande vormistamisel lähtutakse Transpordiameti peadirektori 03.10.2024 käskkirjaga nr 1.1-1/24/139 kinnitatud juhendist „Geotehnilised uuringud ja katsetused“.

Puuraukude positsioneerimiseks kasutatakse geodeetilist alusplaani ning käsi GPS seadet „Garmin“. Tehtud uuringupunktide asukohad mõõdetakse üle reaalaja GPS seadmega „Leica“. Uuringupunktide rajamiseks kasutatakse lintidel puurmasinaid GM65 või GM100 või käsimootorpuuri „Cobra“ ja südamikpuurimise meetodit (ø108 mm). Puuraugud tehakse min 1 m läbi nõrgast aluspinnasest või vähemalt 2,5 meetri sügavuseni või vähemalt 0,5 meetrit lubjakivisse. Kõik puuraugud taastäidetakse puurmetega ning asfaltsegu korgiga.

Uuringupunktis KP1 teostatakse kasvupinnase määramine käsitsi sondeerimise seadmega „Eijkelkamp“, mille käigus mõõdetakse kasvupinnase paksus ning määratakse visuaalselt aluspinnase nimetus. Käsipuuriga tehakse uuringupunktid mulla alusesse kihti min 0,3 m.

Juhul, kui muldesse tehtud puuraukudes esineb turvast (>1,0m paksuselt), fikseerime käsiseadmetega tee kõrvalt aluspinnase kalded, turbakihi paksuse ning piki teed ala alguse ja lõpu. Uuringupunktide asukohad määratakse lähtuvalt muldele tehtud puuraukude infost.

Vastavalt  vajadusele ja juhises määratule võetakse geoloogilises läbilõikes esinevatest kihtidest pinnaseproove, mida saab hiljem kasutada täpsustavate laboriuuringute tegemiseks. Teimitavate proovide maht ja vajadus tuleneb väliuuringu tulemustest, juhisest ja projekti eesmärgist. Proove teimitakse akrediteeritud laboris, kus määratakse nõuete kohaselt proovide terastikuline koostis ning pinnase nimetus. Vastavalt vajadusele määratakse orgaanika sisaldust ning tulenevalt lõimisest ka filtratsioonimoodul.

Juhises ette nähtule teostatakse puuraukude asukoha, sügavuse ja proovide pildistamine.

Väliuuringut teostab Reaalprojekt OÜ: 05.2025

Koostaja: L. Maidla

Geoloogiainsener

Reaalprojekt OÜ